

PROJEKTS uz 02.05.2024.

vēlamais datums izskatīšanai: Finanšu komitejā vai

domes kārtējā sēdē: 22.05.2024.

sagatavotājs: Arno Podiņš

ziņotājs: Arno Podiņš

LĒMUMS

Ādažos, Ādažu novadā

2024.gada 22.maijā **Nr.**«DOKREGNUMURS»

**Par metu konkursa “Ādažu kopienu centra atjaunošana”**

**un iepirkuma rīkošanu**

Ar Ādažu novada pašvaldības domes 2022. gada 27. jūlija lēmumu Nr. 358 “Par dalību “*New Bauhaus*” iniciatīvā” pašvaldība atbalstīja ēkas (Pirmā iela 42A, Ādaži) atjaunošanu.

Sadarbībā ar vadošo partneri no Spānijas, projekta pieteikums tika iesniegts *Circular Economy and Quality of Life – Stardard Action Projects (SAP)* apakšprogrammā LIFE-2022-SAP-ENV-ENVIRONMENT jomā, ar nosaukumu “*Beautiful, sustainable, together: validation of the New European Bauhaus approach for the reimagination of public buildings as boosting projects for the transformation of their neighbourhoods (**LIFEBauhausingEurope)*” (turpmāk – Projekts).

2023. gada maijā Projekts tika apstiprināts, un 2023. gada oktobrī tika uzsākta tā īstenošana. Projekta ietvaros paredzēts attīstīt pašvaldībai piederošo īpašumu – ēku Pirmā iela 42A un publiskās ārtelpas teritoriju Attekas ielā 41, Ādažos.

Publisko iepirkumu likuma (turpmāk – PIL) 8. panta otrā daļa paredz, ka pasūtītājs ir tiesīgs rīkot metu konkursu, ja paredzamā līgumcena ir 10 000 *euro* vai lielāka. Metu konkursu rīko kā iepirkuma procedūras sastāvdaļu, kuras rezultātā tiek piešķirtas publiska pakalpojuma līguma slēgšanas tiesības, vai kā atsevišķu konkursu, kurā paredzētas godalgas vai maksājumi dalībniekiem.

Atbilstoši PIL 24. panta otrajai daļai, iepirkuma komisiju izveido katram iepirkumam atsevišķi vai uz noteiktu laikposmu. Izveidojot iepirkuma komisiju, pasūtītājs nodrošina, lai šī komisija būtu kompetenta jomā, kurā tiks slēgts iepirkuma līgums. Iepirkuma komisija, pildot savus pienākumus, ir tiesīga pieaicināt ekspertus un iepirkuma komisijas sekretāru.

Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 223. punkts nosaka, ka, lai profesionāli novērtētu iesniegtos metus, pasūtītājs izveido žūrijas komisiju vismaz piecu locekļu sastāvā. Žūrijas komisijas sastāvā ir tikai fiziskās personas, kuras nepārstāv dalībnieku intereses. Žūrijas komisija ir neatkarīga, pieņemot lēmumus un paužot viedokļus. Ja metu konkursa dalībniekiem tiek noteiktas specifiskas profesionālās kvalifikācijas prasības, tad vismaz viena trešdaļa žūrijas locekļu atbilst minētajai vai līdzvērtīgai kvalifikācijai.

Metu konkurss paredzēts kā iepirkuma procesa sastāvdaļa Ādažu kopienu centra atjaunošanas tehniskā projekta izstrādes un autoruzraudzības pakalpojumam. Tādējādi Projekta ietvaros ir lietderīgi izsludināt metu konkursu un izveidot konkursa žūrijas komisiju, kas vienlaikus būs arī iepirkuma komisija.

Biedrība “Latvijas Arhitektu savienība” (turpmāk – Biedrība) piekrita sadarboties ar pašvaldību metu konkursa un iepirkuma norisē, piedāvājot sniegt konsultācijas un rekomendācijas konkursa dokumentācijas izstrādē, sagatavot atzinumu konkursa izsludināšanai, kā arī 5 (piecu) darba dienu laikā pēc atzinuma izsniegšanas deleģēt pārstāvi (sertificētu arhitektu) darbam konkursa žūrijas komisijā.

Darbam žūrijas komisijā paredzēts piesaistīt pašvaldības speciālistus, kā arī Rīgas Tehniskās universitātes un Projekta *“LIFEBauhausingEurope”* pārstāvjus.

Atbilstoši Pašvaldību likuma 21. panta pirmās daļas 24. punktam dome var izskatīt jebkuru jautājumu, kas ir pašvaldības pārziņā, turklāt tikai dome var ievēlēt pašvaldības pārstāvjus un locekļus pašvaldības komitejās, komisijas, valdēs un darba grupās.

Ņemot vērā to, ka saskaņā ar PIL 24. panta pirmo daļu, pašvaldībai jāpārliecinās par iepirkumu komisijas locekļu amata pretendentu tiesībām ieņemt šo amatu, bet šobrīd Biedrība savu pārstāvi nav deleģējusi, pēc Biedrības atzinuma saņemšanas domei būs jāpieņem papildu lēmums par žūrijas (iepirkuma) komisijas sastāva apstiprināšanu.

Pamatojoties uz Pašvaldību likuma 4. panta pirmās daļas 2. un 3. punktu, Publisko iepirkuma likuma 8. panta otro daļu, 24. panta pirmo un otro daļu, Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 223. punktu, Projektu uzraudzības komisijas 29.04.2024. atzinumu un domes Finanšu komitejas 22.05.2024. atzinumu, Ādažu novada dome

**NOLEMJ:**

1. Rīkot metu konkursu “Ādažu kopienu centra atjaunošana”, kā arī organizēt iepirkumu par Ādažu kopienu centra atjaunošanas tehniskā projekta izstrādes un autoruzraudzības pakalpojumu.
2. Slēgt ar biedrību “Latvijas Arhitektu savienība”, reģistrācijas numurs 40008005792, līgumu par pakalpojumu sniegšanu metu konkursa un iepirkuma norisē (līguma projekts - pielikumā).
3. Atbalstīt žūrijas komisijas izveidi 1. punktā minētā metu konkursa un iepirkuma rīkošanai, nosakot, ka žūrijas komisija vienlaikus ir arī iepirkuma komisija.
4. Pašvaldības Centrālās pārvaldes Attīstības un projektu nodaļai pēc biedrības “Latvijas Arhitektu savienība” atzinuma un informācijas par biedrības deleģēto pārstāvi saņemšanas, sagatavot un iesniegt apstiprināšanai domē lēmuma projektu par žūrijas (iepirkuma) komisijas apstiprināšanu.
5. Centrālās pārvaldes Juridiskajai un iepirkumu nodaļai 8 (astoņu) darba dienu laikā no lēmuma pieņemšanas dienas sagatavot parakstīšanai 2. punktā minēto līgumu.
6. Lēmuma izpildei nepieciešamos finanšu līdzekļus, t.i.:
   1. samaksai par biedrības sniegtajiem pakalpojumiem metu konkursa norisē 2200 *euro*, un papildus PVN, izlietot no projekta *“LIFEBauhausingEurope”* finanšu līdzekļiem;
   2. iepirkuma līgumcenai tehniskā projekta izstrādes un autoruzraudzības pakalpojuma apmaksai 15 000 *euro*, ieskaitot PVN un godalgas un maksājumi dalībniekiem 5000 *euro,* ieskaitot PVN - izlietot no projekta *“LIFEBauhausingEurope”* finanšu līdzekļiem.
7. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

APN, TPN, CKS, ĀBV, JIN, PSN, IDRV, Latvijas arhitektu savienība

A.Podiņš, 20221314